CELEX: 32016D1887
Language: hr
Date: 2016-10-24 00:00:00
Title: Provedbena odluka Komisije (EU) 2016/1887 оd 24. listopada 2016. o utvrđivanju standardnih zahtjeva u pogledu prijava, izvješća i zahtjeva za plaćanje za programe nadzora biljnog zdravstva koje podnose države članice (priopćeno pod brojem dokumenta C(2016) 6704) (Tekst značajan za EGP)

26.10.2016   
            
            
               HR
            
            
               Službeni list Europske unije
            
            
               L 291/15
            
         PROVEDBENA ODLUKA KOMISIJE (EU) 2016/1887
   оd 24. listopada 2016.
   o utvrđivanju standardnih zahtjeva u pogledu prijava, izvješća i zahtjeva za plaćanje za programe nadzora biljnog zdravstva koje podnose države članice
   
      
         (priopćeno pod brojem dokumenta C(2016) 6704)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 652/2014 Europskog parlamenta i Vijeća od 15. svibnja 2014. o utvrđivanju odredaba za upravljanje rashodima koji se odnose na prehrambeni lanac, zdravlje i dobrobit životinja te na biljno zdravstvo i biljni reprodukcijski materijal, o izmjeni direktiva Vijeća 98/56/EZ, 2000/29/EZ i 2008/90/EZ, uredbi (EZ) br. 178/2002, (EZ) br. 882/2004 i (EZ) br. 396/2005 Europskog parlamenta i Vijeća, Direktive 2009/128/EZ Europskog parlamenta i Vijeća i Uredbe (EZ) br. 1107/2009 Europskog parlamenta i Vijeća te o stavljanju izvan snage odluka Vijeća 66/399/EEZ, 76/894/EEZ i 2009/470/EZ (1), a posebno njezin članak 36. stavak 5.,
   budući da:
   
               (1)
            
            
               Uredbom (EU) br. 652/2014 utvrđuju se, među ostalim, odredbe za upravljanje rashodima koji se odnose na biljno zdravstvo i biljni reprodukcijski materijal te zahtjevi u pogledu podnošenja i sadržaja nacionalnih programa u slučaju prisutnosti štetnih organizama („programi nadzora”).
            
         
               (2)
            
            
               Člankom 21. stavkom 1. Uredbe (EU) br. 652/2014 predviđa se da države članice svake godine najkasnije do 31. svibnja Komisiji podnose programe nadzora koji se počinju provoditi u sljedećoj godini za koje žele zatražiti dodjelu bespovratnih sredstava.
            
         
               (3)
            
            
               Člankom 23. Uredbe (EU) br. 652/2014 predviđa se da za svaki odobreni godišnji ili višegodišnji program države članice najkasnije do 30. travnja svake godine dostavljaju Komisiji detaljno tehničko i financijsko izvješće za proteklu godinu. Njime je predviđeno i da države članice svake godine najkasnije do 31. kolovoza podnose Komisiji privremeno financijsko izvješće za svaki odobreni nacionalni program.
            
         
               (4)
            
            
               Člankom 24. Uredbe (EU) br. 652/2014 predviđa se da za svaki odobreni program nadzora države članice najkasnije do 30. travnja svake godine podnose Komisiji zahtjev za plaćanje koji se odnosi na programe provedene u prethodnoj godini.
            
         
               (5)
            
            
               Nakon donošenja Uredbe (EU) br. 652/2014 trebaju biti uspostavljeni standardni zahtjevi u pogledu sadržaja i podnošenja nacionalnih programa nadzora država članica, kako su oni definirani člankom 21. te Uredbe.
            
         
               (6)
            
            
               Osim toga, trebalo bi uspostaviti i standardne zahtjeve u pogledu sadržaja privremenog i završnog izvješćivanja, uključujući zahtjeve za plaćanja nakon provedbe programa nadzora, kako je definirano u člancima 23. i 24. Uredbe (EU) br. 652/2014.
            
         
               (7)
            
            
               Radi usklađenosti s razvojem zakonodavstva Unije, na internetu će na internetskoj stranici Komisije biti osigurani standardni elektronički obrasci za prijave, privremeno i završno izvješćivanje, uključujući zahtjeve za plaćanja, te ih treba upotrebljavati za programe nadzora radi lakšeg unošenja potrebnih izmjena ili dodatnih podataka. Komisija obavješćuje države članice i s njima raspravlja o svim potrebnim izmjenama standardnih elektroničkih obrazaca u okviru Stalnog odbora za bilje, životinje, hranu i hranu za životinje. Standardni elektronički obrasci dostupni su na internetskoj stranici Komisije najkasnije prvi tjedan u ožujku (završna izvješća i zahtjevi za plaćanja), prvi tjedan u travnju (prijava) i prvi tjedan u srpnju (privremeno izvješće) predmetne godine.
            
         
               (8)
            
            
               Mjere predviđene ovom odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Ova se Odluka odnosi na standardne zahtjeve u pogledu podnošenja zahtjeva za bespovratna sredstva, izvješća i zahtjeva za plaćanja u vezi s godišnjim i višegodišnjim programima nadzora koje države članice provode u pogledu prisutnosti organizama štetnih za bilje ili biljne proizvode („štetni organizmi”), koji su u skladu s uvjetima propisanima člankom 19. Uredbe (EU) br. 652/2014.
   Članak 2.
   Programi nadzora iz članka 21. stavka 1. Uredbe (EU) br. 652/2014 podnose se elektroničkim putem s pomoću odgovarajućeg elektroničkog obrasca navedenog u Prilogu I.
   Članak 3.
   Privremena financijska izvješća iz članka 23. Uredbe (EU) br. 652/2014 podnose se elektroničkim putem s pomoću odgovarajućeg elektroničkog obrasca navedenog u Prilogu II.
   Članak 4.
   Godišnja detaljna tehnička i financijska izvješća iz članka 23. Uredbe (EU) br. 652/2014 i zahtjevi za plaćanja iz članka 24. iste Uredbe podnose se elektroničkim putem s pomoću odgovarajućih elektroničkih obrazaca navedenih u Prilogu III.
   Članak 5.
   Ova se Odluka od 1. siječnja 2017. primjenjuje na podnošenje programa nadzora iz članka 2. i izvješća iz članaka 3. i 4.
   Članak 6.
   Ova je Odluka upućena državama članicama.
   
      Sastavljeno u Bruxellesu 24. listopada 2016.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 189, 27.6.2014., str. 1.
   
   
      PRILOG I.
      Posebni obrazac za podnošenje prijave za godišnje i višegodišnje nacionalne programe nadzora iz članka 2. dostupan je na internetskoj stranici GU SANTE-a: http://ec.europa.eu/dgs/health_food-safety/funding/cff/plant_health/survey-programmes_en.htm, u odjeljku 2. Obrasci za podnošenje programa nadzora, 1. Alat za podnošenje prijava za programe nadzora štetnih organizama.
   
   
      PRILOG II.
      Posebni obrazac za podnošenje privremenih izvješća o odobrenim programima nazora iz članka 3. dostupan je na internetskoj stranici GU SANTE-a: http://ec.europa.eu/dgs/health_food-safety/funding/cff/plant_health/survey-programmes_en.htm, u odjeljku 3. Obrasci za izvješćivanje, 2. Privremeno financijsko izvješće.
   
   
      PRILOG III.
      Posebni obrazac za podnošenje završnih godišnjih izvješća (uključujući zahtjeve za plaćanja) o odobrenim programima nadzora iz članka 4. dostupan je na internetskoj stranici GU SANTE-a: http://ec.europa.eu/dgs/health_food-safety/funding/cff/plant_health/survey-programmes_en.htm, u odjeljku 3. Obrasci za izvješćivanje, 1. Završno godišnje tehničko i financijsko izvješće.